open-index/open-wikipedia-markdown huggingface dataset:
Morris

**Maurice de Bevere** (1. joulukuuta 1923 Kortrijk, Belgia – 16. heinäkuuta 2001 Bryssel), joka tunnetaan paremmin nimellä **Morris**, oli belgialainen sarjakuvantekijä ja Lucky Luken luoja. Hänen taiteilijanimensä on johdettu etunimestä, joka lausutaan ”moris”.

Morris aloitti piirtäjänuransa pienellä ja lyhytikäisellä CBA-animaatiostudiolla, missä hän tapasi Peyon ja André Franquinin.

Vuonna 1947 Morris loi Lucky Luken *[[Spirou (lehti)|Spirou]]*-sarjakuvalehteen. Spiroussa Morris, Jijé, André Franquin ja Will tunnettiin ”neljän koplana”. Heidän kehittämäänsä tyyliä alettiin myöhemmin kutsua Marcinellen koulukunnaksi, sillä Spiroun kustantajan Dupuis’n toimitilat sijaitsivat tuolloin Marcinellessa lähellä Charleroita.

Lucky Luke on yksinäinen cowboy, joka kiertelee villissä lännessä auttaen hädänalaisia apunaan uskollinen ratsunsa Jolly Jumper. Lucky Luken hahmon esikuvana väitetään olleen Morrisin vuokraemännän, joka poltti tupakkaa ja hyräili laulua ”I’m Lonely Tonight”. Sankarin nimen Morris halusi amerikkalaishenkisen sointuvaksi Donald Duckin (Aku Ankka) tapaan. Lucky Lukea uskollisesti seuraavan Rantanplan-koiran nimi taas muistuttaa Rin Tin Tinin nimeä.

Ensimmäiset 31 Lucky Luke -seikkailua julkaistiin Dupuis-kustantamon Spiroussa, mutta vuonna 1968 tarinoiden *Postivaunut* ja *Arkajalka* välillä Morris jätti Dupuis’n ja siirtyi Dargaudin *[[Pilote]]*-lehteen.

Morris matkusteli Yhdysvalloissa työtovereidensa Jijén ja André Franquinin kanssa asuen siellä kuusi vuotta, jolloin hän keräsi lisää aineistoa sankarinsa seikkailuja varten. Siellä hän kohtasi myös Jack Davisin ja Harvey Kurtzmanin, Mad-lehden perustajat. Tuona aikana hän tapasi myös René Goscinnyn, Asterixista tunnetun ranskalaisen sarjakuvakirjoittajan, joka kirjoitti monet parhaista Lucky Luke -tarinoista ennen kuolemaansa 1977. 

Toisin kuin monet kollegansa, Morris ei tehnyt useita eri sarjoja, vaikka hän tekikin paljon tarinakuvituksia 1940- ja 1950-luvulla. 1990-luvulla hän irrotti Lucky Lukesta omaksi sarjakseen Rantanplanin, lännen tyhmimmän koiran.

## Lähteet
* De Bevere (Maurice) Morris
* Morris (Lambiek)

### Viitteet

## Aiheesta muualla
* Morris dans le journal de Spirou 
* Vesa Kataisto: Yhdeksännen taiteen keksijä Morris rakasti Villin lännen historiaa. Ruudinsavu 1/2014.
Myllyoja (Heinola)

**Myllyoja** on pientalovaltainen kaupunginosa Heinolassa keskustasta noin viisi kilometriä etelään. Lahti–Heinola-rata kulkee Myllyojan kautta. Radalta on pistoraide viereiselle Kuusakoski Oy:n romuautojen, kierrätysmetallien ja muun materiaalin käsittelylaitokselle. Myllyoja kuului ennen vuoden 1997 kuntaliitosta Heinolan maalaiskuntaan.

Myllyojalla oli aiemmin peruskoulun ala-aste, mutta koulu jouduttiin sulkemaan homeongelman vuoksi. Koulu toimi jonkin aikaa entisen koulurakennuksen tontilla väistötiloissa.
Tenavatähden kilpailija Ella Lahtinen on kotoisin Myllyojalta.
Imettäjä

**Imettäjä** on nainen, joka imettää vauvaa tämän äidin puolesta.

## Syitä imettäjän käytölle
Imettäjä täydentää tai korvaa vauvan oman äidin suorittamaa imettämistä vauvan rintaruokinnan aikana. Syitä tähän voi olla vähäinen rintamaidon eritys, äidin sairaus tai haluttomuus imettää - toisinaan jopa imetyspelko. Äidin päihdeongelmat saattavat myös olla este imetykselle.

Äidin synnyttäessä useamman lapsen kerralla voi imettäjän käyttö olla perusteltua riittävän maitomäärän takaamiseksi kaikille lapsille.

## Imettäjän rooli
Imettäjän käyttö on nykyään harvinaista teollisuusmaissa. Suomessa on lisäksi kattava sairaaloiden ja sairaanhoitopiirien äidinmaitokeskusten verkosto. Imettäjiä esiintyy sitä vastoin edelleen kehitysmaissa. Kätilön avustaessa kotisynnytyksessä, hän voi toimia samalla myös imettäjänä.

Yleinen käsitys on, ettei nainen pysty imettämään ilman raskauden läpikäyntiä. Naisella maidon eritys on toisinaan mahdollista käynnistää säännöllisellä nännipihan ja nännin hierontakäsittelyllä. Samalla periaatteella aikaisemmin synnyttänyt nainen saattaa pystyä aktivoimaan maidon erityksen.

## Historia
Imettäjinä toimineita naisia mainitaan jo muinaisissa egyptiläisissä ja heprealaisissa kirjallisissa lähteissä, kuten myös Raamatussa. Aikojen saatossa imettäjän käyttöön on usein liittynyt käsitys imettämisen sopimattomuudesta henkilön arvolle. Imettäjän käyttö on saattanut toimia osoituksena perheen vauraudesta. Myös tietoisuus imetyksen raskautta ehkäisevästä vaikutuksesta on saattanut olla syy imettäjän käyttöön.     

## Lähteet

## Aiheesta muualla
Carlos Lopes

**Carlos Alberto de Sousa Lopes** (s. 18. helmikuuta 1947 Vildemoinhos) on portugalilainen kestävyysjuoksija ja olympiavoittaja. Lopesista tuli Portugalin ensimmäinen olympiakultamitalisti voittaessaan maratonjuoksun Los Angelesin kisoissa vuonna 1984.

Lopes nousi huipulle vasta kypsässä iässä. Hän oli 24-vuotiaana mukana Helsingin EM-kisoissa vuonna 1971 jääden 10&nbsp;000 metrillä viimeiseksi. Münchenin olympialaisissa 1972 hän karsiutui alkuerissä ja kaksi vuotta myöhemmin Rooman EM-kisoissa matka päättyi keskeytykseen.

Vuonna 1976 Lopes aloitti juoksukauden voittamalla maastojuoksun maailmanmestaruuden Walesissa. Ennen kautta hän oli menestynyt varsin keskinkertaisesti. Montrealin olympialaisten 10&nbsp;000 metrin juoksussa hän lähti johtamaan neljästä kilometristä eteenpäin ja ainoa joka pystyi seuraamaan häntä oli puolustava mestari Lasse Virén. Kierros jäljellä Virén ohitti Lopesin ja voitti kultaa, Lopes oli selvä kakkonen. 

Vuonna 1977 Lopes oli maastojuoksun MM-kisoissa kakkonen. Sen jälkeen hän palasi huipulle vasta vuonna 1982, jolloin hän teki Oslossa uuden 10&nbsp;000 metrin juoksun Euroopan ennätyksen. Hänen aikansa 27.24,39 rikkoi hänen maanmiehensä Fernando Mameden tekemän ennätysajan. Vuonna 1983 hän voitti maastojuoksun maailmanmestaruuden Gatesheadissa.

Lopes osallistui ensi kertaa maratonille vuoden 1982 lopussa (New York), mutta ei päässyt maaliin törmättyään katselijaan. Seuraavassa maratonissaan Rotterdamissa hän sijoittui toiseksi Australian Rob de Castellalle kaksi sekuntia hävinneenä. Lopesin aika 2.08.39 oli uusi Euroopan ennätys. Yleisurheilun MM-kisoissa Helsingissä Lopes oli 10&nbsp;000 metrillä kuudes.

Vuosi 1984 oli Lopesin paras. Hän uusi maastojuoksun mestaruutensa New Jerseyssä tuhansien portugalilaisten siirtolaisten edessä. Tukholmassa hän auttoi Mamedea voittamaan ja rikkomaan 10&nbsp;000 metrin maailmanennätyksen (27.13,81). Lopes itse oli toinen.

Juuri ennen Los Angelesin kisoja auto törmäsi Lopesiin Lissabonissa. Juoksijan onneksi hän ei loukkaantunut pahemmin. Erittäin kuumissa ja kosteissa oloissa juostulla olympiamaratonilla 37-vuotias Lopes aloitti kiihdyttää vauhtiaan 34,5 kilometrin kohdalla. Seuraaviin viiteen kilometriin hän käytti ainoastaan 14 minuuttia 35 sekuntia. Lopulta hän voitti 35 sekunnin erolla olympiakultaa silloisella olympiaennätyksellä 2.09.21. 

Vuonna 1985 Lopes voitti 1. tammikuuta São Paulon 12,64 kilometrin uudenvuodenjuoksun. Hän voitti samana vuonna kolmannen maastojuoksun maailmanmestaruutensa Lissabonissa käydyissä kisoissa. Vuoden 1985 Rotterdamin maratonilla hän voitti uudella maailmanennätysajalla 2.07.12. Se oli 54 sekuntia alle entisen ennätyksen ja ensimmäinen kerta kun 42,195 kilometriä juostiin alle 2 tunnin 8 minuutin. Tämä on toistaiseksi viimeinen kerta, kun eurooppalainen on pitänyt hallussaan miesten maratonin maailmanennätystä. 

## Lähteet

## Aiheesta muualla
* Lopes kansainvälisen olympiakomitean sivuilla
Halloween II – tappajan paluu

**Halloween II – tappajan paluu** (engl. *Halloween II*) on vuonna 1981 tehty yhdysvaltalainen kauhuelokuva ja ensimmäinen jatko-osa elokuvalle *[[Halloween - naamioiden yö]]*. Juonellisesti se jatkaa suoraan edeltäjänsä tapahtumien jälkeen, Michael Myersin jatkaessa murhasarjaansa pyhäinpäivän yönä. Elokuvan on ohjannut Rick Rosenthal, ja sen pääosissa jatkavat Donald Pleasence ja Jamie Lee Curtis.

*Halloween 2* on alkuperäiselokuvan jatko-osista ainoa John Carpenterin ja Debra Hillin käsikirjoittama; jälkeenpäin Carpenter on kertonut laatiessa käsikirjoitusta lähinnä vastahakoisesti ja vähäisellä mielenkiinnolla. Carpenterille tarjottiin myös mahdollisuutta ohjata jatko-osa, mutta Carpenter ei halunnut olla käsikirjoittamista ja säveltämistä enempää liiaksi osallisena jatko-osan työstämisessä, joten kun hän ja ensimmäisessä elokuvassa hänen kanssaan työskennellyt Tommy Lee Wallace kieltäytyivät ohjausvastuusta, Rosenthal palkattiin ohjaajaksi.

## Juoni

Elokuva alkaa siitä mihin ensimmäinen osa päättyi. Sarjamurhaaja Michael Myersia on ammuttu kuusi kertaa, mutta hän on yhä elossa ja vapaalla jalalla. Laurie Strode kiidätetään loukkaantuneena sairaalaan, ja samaan aikaan tohtori Loomis yrittää löytää kadonnutta Myersia. Tämä on kuitenkin päättänyt saada Laurien hengiltä ja suuntaa kulkunsa Haddonfieldin sairaalaan. 

Myersin tappaessa sairaalan henkilökuntaa tohtori Loomis saa selville, että Laurie on Myersin sisko. Loomis saapuu Haddonfieldin sairaalaan ja löytää sieltä Myersin ja Laurien. Myersia ammutaan taas useamman kerran, mutta mies ei pysähdy vaan puukottaa Loomisia. Laurie ampuu Myersia silmiin kaksi kertaa ja saa tämän sokeutumaan. Myersin huitoessa veitsellä Loomis täyttää huoneen kaasulla ja käskee Laurien paeta. Hän sytyttää tupakansytyttimen, ja huoneessa oleva kaasu räjähtää. Vähän matkan päässä suojassa oleva Laurie katsoo palavaan käytävään, jossa ilmiliekeissä oleva Myers kävelee häntä kohti, mutta lopulta tuupertuu maahan. Viranomaiset saapuvat paikalle ja Laurie lähtee ambulanssin kyydissä toiseen sairaalaan.

## Näyttelijöitä

## Vastaanotto
Valtion elokuvatarkastamo määräsi elokuvalle ennakkotarkastuksessa 18.2.1982 ikärajan KK (Kokonaan kielletty), joten sitä ei ollut laillista Suomessa esittää eikä levittää. Syyskuussa 1982 tarkastamo kuitenkin salli elokuvasta noin 50 sekuntia lyhennetyn version ikärajalla K18. *[[Video-opas|Video-oppaassa]]* vuodelta 1994 Kari Salminen arvioi elokuvan Suomen markkinoille sensuroitua VHS-versiota ja pitää sen ikävimpänä piirteenä koomista psykologisointia, kuten ”me kaikki pelkäämme pahaa sisimmässämme”. Hän antaa elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet

## Aiheesta muualla
*Halloweenmovies.com
Kabaree

**Kabaree** on viihteen muoto, joka yhdistää laulua, tanssia, komediaa ja teatteria. Tyypillisesti kabareeta esitetään ravintoloissa ja yökerhoissa, joissa yleisö istuu pöytien ääressä nauttien samalla drinkkejä. Tunnetuimpia kabareeravintoloita lienevät Moulin Rouge sekä Lido de Paris.

Kabaree sai alkunsa Pariisissa belle époque -aikakaudella 1800-luvun loppupuolella. Ihmiset viihtyivät kabareissa, sillä siellä saattoi syödä, tupakoida ja jutella ottamatta hattua pois päästä, eikä tarvinnut noudattaa kaikkia yhteiskunnan sääntöjä. Hinnat olivat halpoja, ja kabareissa kävivät niin rikkaat kuin työväenluokkakin. 1900-luvulla ensimmäisen maailmansodan lähestyessä hinnat nousivat, ja kabaree muuttui vain rikkaiden huviksi.

## Ranskalainen kabaree
Ensimmäinen kabareeravintola, Rodolphe Salis’n ”cabaret artistique”, avattiin Montmartreen vuonna 1881. Sille annettiin pian uusi nimi Le Chat Noir (’Musta kissa’). Siitä tuli paikka, jossa aloittelevat kabaree-esiintyjät kokeilivat uusia esityksiään. Varhaisten kabareiden tyypillinen ohjelma sisälsi lausuntaa, varjoteatteria, lauluja sekä stand up -komediaa. 

Moulin Rouge rakennettiin vuonna 1889 Pigallen punaisten lyhtyjen alueelle lähelle Montmartrea. Se on kuuluisa katollaan olevasta suuresta punaisesta tuulimyllystä. Moulin Rougessa tavallisesti esiintyi ensimmäisenä can-can-tanssijoita, jonka jälkeen useita merkittäviä varieteetähtiä esiintyi. 

Folies Bergère houkutteli suuria väkijoukkoja, vaikka se oli kalliimpi kuin muut kabareeravintolat. Se oli suosionsa huipulla 1890-luvulta 1920-luvulle. Siellä esiintyi muun muassa Joséphine Baker.

Champs-Élysées-kadulla sijaitseva Le Lido perustettiin vuonna 1946. Siellä on esiintynyt useita kuuluisia henkilöitä kuten Édith Piaf, Ohukainen ja Paksukainen, Shirley MacLaine, Elton John, Marlene Dietrich, Maurice Chevalier ja Noël Coward.

## Katso myös
* Burleski
* Revyy
* Varietee
* Vaudeville

## Lähteet

## Aiheesta muualla
Richmond Hill (Georgia)

**Richmond Hill** on kaupunki Yhdysvaltain kaakkoisosassa Georgian osavaltiossa. Sen pinta-ala on 26,4 km² (vettä 0,1 km²) ja asukasluku 6&nbsp;959 (). Asukkaista 81 % on valkoisia, 14 % mustia ja 4 % latinoja. Kaupunki tunnetaan Henry Fordin kesäasunnon paikkana, ja hän on myös rakennuttanut kaupunkiin useita rakennuksia.

## Lähteet

## Aiheesta muualla
Tohninmäen ristiraunio

**Tohninmäen ristiraunio** on Töysän Tohnin kylällä sijaitseva vanha muinaisjäännösalue, joka on vuosina 2004–2005 kunnostettu ja merkitty matkailunähtävyydeksi. Alavuden kaupungin vaakuna perustuu ristiraunioon.

Paikallisten kertomusten mukaan ristinraunion luona on ollut puinen jumalankuva, jolla on rautaiset korvarenkaat. Paikalla on mahdollisesti uhrattu.

## Lähteet

* Tohnin Kyläseura ry
* Töysä-seura ry
Qelelevu

**Qelelevu** on korallisaari Fidžillä. Se kuuluu Ringgoldsaarten saariryhmään, joka on Qelelevua lukuun ottamatta suurimmilta osin asumaton. Qelelevulla on yksi kylä, jossa kaikki sen asukkaat asuvat. Saaren pinta-ala on 1,5 neliökilometriä ja sen korkein kohta on 12 metriä merenpinnan yläpuolella. Saaren asukkaiden pääasiallinen elinkeino on kalastus.
Jukka Wuolio

**Jukka Sakari Wuolio** (5. maaliskuuta 1927 Tampere – 27. kesäkuuta 2001 Jyväskylä) oli suomalainen jääkiekkoilija, pelipaikaltaan puolustaja, joka edusti Tampereen Ilvestä vuosina 1944–1956 ja voitti viisi Suomen-mestaruutta sekä kaksi SM-hopeaa. Maajoukkueessa Wuolio pelasi 30 kertaa ja esiintyi myös MM-kisoissa 1951 ja olympialaisissa 1952. Pelaajanuran ohella Wuolio vaikutti jääkiekkomaailmassa esimerkiksi kirjoittamalla aiheeseen liittyviä artikkeleita sekä ensimmäisen suomalaisen jääkiekko-oppaan vuonna 1950. Wuolio on jääkiekkoleijona.

## Saavutukset ja palkinnot
*5 Suomen mestaruutta (1945, 1947, 1950, 1951, 1952)
*2 SM-hopeaa
*Suomen Jääkiekkoleijona #16

## Muuta
Jääkiekkoilu-uransa jälkeen Wuolio jatkoi lajin parissa kirjoittamalla artikkeleita Suomen Urheilulehteen ja toimien suomalaista jääkiekkoa edistävän työryhmän jäsenenä. Hän valmistui Jyväskylän yliopistosta liikuntatieteellisen tiedekunnan lehtoriksi.

Aikaisemmin Wuolio oli opiskellut voimistelunopettajaksi ja kirjoittanut ensimmäisen suomalaisen jääkiekko-oppaan *Jääkiekko* (1950).

Wuolio tunnettiin puolustajana mutta hän tiettävästi pelasi hetkellisesti myös hyökkääjänä SM-sarjassa.

## Lähteet
*Wuolion tiedot Jääkiekkomuseon sivulla
* 

### Viitteet
Piper PA-32R

**Piper Saratoga** tyyppimerkinnältään **PA32R-301T** on amerikkalaisvalmisteinen yksimoottorinen tyyppihyväksytty turboahdettu kuusipaikkainen mäntämoottorilentokone. Piper Saratogasta on useita malleja. Yhteistä kaikille on runko, siivet, korkeus- ja sivuvakain. Moottori on kaikissa kuusisylinterinen ruiskutusmoottori ja kone on varustettu säätölapapotkurilla. Laskutelineet ovat joko kiinteät tai sisäänvedettävät. Moottorivaihtoehtoja ovat vapaastihengittävä ja turboahdettu malli. Potkuri on 2- tai 3-lapainen.

Tämä **PA32R-301T**-malli on varustettu sisäänvedettävillä laskutelineillä (R-kirjain tyyppimerkinnässä) ja turboahtimella (T-kirjain tyyppimerkinnän lopussa). Turboahtimen tehtävä on lentokoneissa erilainen verrattuna autoon. Sillä ei haeta lisää tehoa merenpinnan tasolla vaan turboahtimen tehtävä on mahdollistaa moottorin teho myös suuremmissa lentokorkeuksissa, jossa hapen osapaineen aleneminen muuten pienentäisi moottorista saatavaa tehoa. Näin tämän lentokoneen nousukyky ei pienene noustessa ja lentämisen on mahdollista korkeammalla, säiden yläpuolella. Piper Saratoga onkin yksi suorituskykyisimmistä kuusipaikkaista yksimoottorisista mäntämoottorilentokoneista. Sen lento-ominaisuudet ovat vakaat ja yllätyksettömät ja kone soveltuu hyvin mittarilentoon. Konetyyppi on suosittu Yhdysvalloissa. Suomessa tätä konetyppiä on vain muutama yksilö.

Lentosuunnitelmassa  käytetty lyhenne **P32R**

## Teknisiä tietoja
*Pituus: 8,64 m 
*Siipien kärkiväli: 11,02 m 
*Korkeus: 2,59 m
*Siiven pinta-ala: 16,6 m²
*Suurin rullauspaino: 1640 kg 
*Suurin lentoonlähtö- ja laskeutumispaino: 1633 kg 
*Tyhjäpaino: 1103 kg 

*Moottorin tyyppi: Lycoming TIO540S1AD
 
*Moottorin teho: 300 hv 
*Polttoainesäiliön tilavuus: 386 l (102 US gal) 
*Tyypillinen polttoaineenkulutus: 65 l/h (17 US gal/h) 
*Suurin sallittu nopeus (Vne): 197 solmua
*Suurin matkanopeus (Vno): 154 solmua
*Liikehtimisnopeus (Va): 132 solmua
*Suurimman pystynopeuden antava ilmanopeus (Vy): 92 solmua 
*Sakkausnopeus täysillä laskulaipoilla (Vs): 56 solmua
*Suurin toimintakorkeus: 6,1 km (20 000 jalkaa)
*Suurin sivutuulikomponentti lentoonlähdössä ja laskussa: 17 solmua

## Lähteet
*Piper Saratoga User Manual

## Aiheesta muualla

* Valmistajan sivut The New Piper Aircraft, Inc 
*Kuvia Piper Saratogasta Esmon sivulla
Mummypowder

**Mummypowder** on suomalainen nelihenkinen vaihtoehtoista englanninkielistä kitararockia soittava yhtye, jonka keulahahmo ja sen ainoa alkuperäisjäsen on laulaja, kitaristi ja laulunkirjoittaja Janne Lehtinen. 

## Historia

Mummypowder perustettiin Helsingissä vuonna 1996. Yhtye solmi levytyssopimuksen Straightedge Recordsin kanssa vuonna 1997. Mummypowder soitti kymmenennen konserttinsa New Yorkin CBGB's-klubilla ja heti seuraavan South By Southwest -rockfestivaaleilla Austinissa, Yhdysvalloissa.

Vuonna 1999 Mummypowder julkaisi debyyttialbuminsa *The Heavyweight Champions*, joka oli arvostelumenestys. Yhtye kutistui yksimiehiseksi vuonna 2001, ja toinen albumi *V. Strange* (2003) oli kansitaidetta myöten miltei kokonaan Janne Lehtisen tuotos. Levy oli niin ikään arvostelumenestys joidenkin kriitikoiden nimetessä sen jopa vuoden levyksi.

Yhtyeen *Consternation! Uproar!* -albumilta (2004) ensimmäisenä julkaistun singlen "Don't Hold Your Breath" -videota esitettiin MTV:llä. Pääosin animaation keinoin toteutettu video oli Onni Tappolan ja Janne Lehtisen yhteistyötä. "Don't Hold Your Breath" soi vuoden 2004 loppupuoliskolla radioissa ja televisiossa liki kuusisataa kertaa.

Toukokuussa 2006 Mummypowderin *Consternation! Uproar!* -albumi julkaistiin Japanissa Super-Sonic-levy-yhtiöllä. Yhtye teki albumin julkaisun yhteydessä pienimuotoisen kiertueen Tokiossa.

## Jäsenet
### Nykyiset jäsenet

* Janne Lehtinen – laulu, kitara, sävellys ja sanoitus (1996–)

* Aleksi Mänttäri – bassokitara (2001–)

* Staffan Turbanov (oik. Johan Turbanov) – kitara (2003–)

* Roope Palomäki – rummut (2005–)

### Entiset jäsenet

* Tero Karhu – basso (1996–2001)

* Aleksi Pahkala – kitara (1998–2001)

* Janne Nissilä – rummut (1996–2001)

* Heikki Tikka – rummut (2001–2005)

* Ville Alajuuma – koskettimet (2001–2002)

## Julkaisut
### Albumit
* *The Heavyweight Champions* (28. huhtikuuta 1999)
* *V. Strange* (16. toukokuuta 2003)
* *Consternation! Uproar!* (23. huhtikuuta 2004)
* *Consternation! Uproar!* (Japan edition) (10. toukokuuta 2006)

### Singlet
* I Think I'm Pregnant-EP (14. maaliskuuta 1998)
* Blackout-day (11. kesäkuuta 1999)
* Trying to Ride a Donkey (16. toukokuuta 2003)
* Don't Hold Your Breath (26. helmikuuta 2004)
* No-one There to Entertain You (20. syyskuuta 2004)

### Musiikkivideot
* Blackout-day (1999)
* Trying to Ride a Donkey (2003)
* Don't Hold Your Breath (2004)

## Aiheesta muualla
* Official Mummypowder Website
*
Ulrike Meyfarth

**Ulrike Nasse-Meyfarth** (s. 4. toukokuuta 1956 Frankfurt) on saksalainen korkeushyppääjä. Hän on kaksinkertainen olympiavoittaja. Meyfarth voitti kultaa 1972 ja 1984 ollen tuolloin naisten korkeushypyn sekä nuorin että vanhin voittaja. Vuonna 1988 hän menetti vanhimman voittajan tittelin Louise Ritterille.

Meyfarthin ura alkoi nopeasti. Jo vuonna 1971 ollessaan 15-vuotias hän sijoittui Saksan mestaruuskilpailuissa toiseksi. Seuraavan vuoden olympiakarsinnoissa hän oli kolmas. Ennätyksellä 185&nbsp;cm olympialaisiin lähtenyt Meyfarth ei kuitenkaan kuulunut kisan ennakkosuosikkeihin.

Ulrike Meyfarth paransi Münchenin olympialaisissa 1972 korkeushypyn finaalissa omaa ennätystään seitsemällä sentillä ja sivusi maailmanennätystä 192&nbsp;cm. Floppaustyylin omaksuneesta 16-vuotiaasta Meyfarthista tuli kaikkien aikojen nuorin yleisurheilun yksilölajien olympiavoittaja.

Yllätysvoiton jälkeen Meyfarthin kehitys pysähtyi. Hän ei parantanut ennätystään 192 ennen kuin vuonna 1978 eikä hän saavuttanut ulkoradoilla arvokisamitaleja: EM-kisoissa 1974 hän oli seitsemäs, 1978 viides, vuoden 1976 olympialaisissa hän ei selviytynyt finaaliin. Vuoden 1980 kisoja Saksan liittotasavalta boikotoi.

Vuonna 1982 tapahtui Meyfarthin paluu huipulle. Hän voitti Euroopan mestaruudet sekä sisällä että ulkona. Jälkimmäisessä hän teki uuden maailmanennätyksen 202&nbsp;cm. Vuoden 1983 maailmanmestaruuskisoissa Helsingissä Meyfarth kävi tiukan kisan Tamara Bykovan kanssa, jonka hän oli voittanut vuotta aiemmin EM-kisoissa. Bykova voitti maailmanmestaruuden, Meyfarth oli toinen. Lontoossa samana vuonna molemmat hyppäsivät uuden ME-tuloksen 203. Neljä päivää myöhemmin Bykova ylitti 204.

Vuonna 1984 Meyfarth voitti toisen kerran sisäratojen Euroopan-mestaruuden. Saman vuoden Los Angelesin olympiakisoista oli poissa moni Meyfarthin kovista vastustajista itäblokin olympiaboikotin vuoksi. Viimeisessä arvokisoissaan Meyfarth hyppäsi 202&nbsp;cm ja voitti puolustavan mestarin Italian Sara Simeonin.

## Aiheesta muualla

* 
* http://www.leverkusen.com/whoiswho/whoiswho.php4?view=Meyfarth
Bentley

**Bentley Motors Limited** on brittiläinen luksusautojen valmistaja.

Walter Owen Bentley, lyhyesti W.O. Bentley, perusti Bentley Motorsin Englannissa 18. tammikuuta vuonna 1919. Hänet tunnettiin aiemmin ensimmäisen maailmansodan lentokoneisiin suunnittelemistaan kiertomäntämoottoreista, joista kuuluisin lienee Bentley BR1, jota käytettiin muun muassa yksipaikkaisen Sopwith Camelin myöhemmissä tuotantoversioissa.

Bentleyn lähimmät kilpailijat lienevät Rolls-Royce ja vuonna 2013 tuotannon lopettanut saksalainen Maybach. Bentley valmisti ensimmäisinä vuosina urheilumalleja mutta valmistaa nykyisin myös luksus-sedaneita. Bentley on ollut vuodesta 1998 lähtien osa Volkswagen-konsernia.

## Malleja
* Flying Spur
* Flying Spur V8
* Flying Spur V8 S
* Flying Spur W12 S
* Continental GT
* Continental GT Convertible
* Continental GT V8
* Continental GT V8 Convertible
* Continental GT V8 S
* Continental GT V8 S Convertible
* Continental GT Speed
* Continental GT Speed Convertible
* Continental Supersports
* Continental Supersports Convertible
* Bentayga 
* Bentayga Diesel
* Bentayga Mulliner 
* Mulsanne
* Mulsanne Speed
* Mulsanne Extended Wheelbase


Tiedosto:The frontview of Bentley Flying Spur.JPG|Flying Spur
Tiedosto:Bentley Continental GT 2012 - Flickr - Alexandre Prévot (3).jpg|Continental GT
Tiedosto:Silver Bentley Bentayga 2.jpg|Bentayga
Tiedosto:Bentley Mulsanne – Frontansicht (4), 10. August 2011, Düsseldorf.jpg|Mulsanne


## Katso myös

* Luettelo automerkeistä

## Aiheesta muualla

* Bentley Motors - viralliset sivut 
* Bentleyn Suomen sivut
Xetra

**Xetra** ("E**x**change **E**lectronic **Tra**ding") on Saksassa toimiva maailmanlaajuinen elektroninen arvopapereiden kaupankäyntijärjestelmä. Se luotiin Frankfurtin pörssiä varten ja sitä operoi Deutsche Börse AG. Frankfurtin pörssin ohella järjestelmän ovat ottaneet käyttöön mm. Irlannin pörssi, Wienin pörssi ja Saksan sähköpörssi EEX.

Xetran konseptista ja toteutuksesta vastasivat Accenture ja Deutsche Börse Systems, Deutsche Börsen teknologiaosasto. Se pohjautuu Eurex -järjestelmään, jonka on niin ikään kehittänyt Deutsche Börse Systems.

## Aiheesta muualla
* Xetra Trading Platform
Aleksandr Ditjatin

**Aleksandr Ditjatin** (7. elokuuta 1957 Leningrad – 2025) oli venäläinen Neuvostoliittoa edustanut telinevoimistelija. Hän jakaa yhdessä yhdysvaltalaisen Michael Phelpsin kanssa ennätystä yksissä olympiakilpailuissa voitetuista mitaleista: vuoden 1980 kesäolympialaisissa hän voitti kahdeksan mitalia. Ditjatin voitti olympialaisissa kaikkiaan kolme kultaa, kuusi hopeaa ja yhden pronssin.

25. heinäkuuta 1980 Moskovan olympialaisissa Ditjatin voitti kuusi mitalia yhden päivän aikana: kultaa renkailla, hopeaa rekillä, nojapuilla, hevosella, hypyssä ja pronssia permannolla. Näiden lisäksi hän voitti kisoista kultaa kuusiottelussa ja joukkuekilpailussa.

Kolmissa MM-kisoissa 1978–1981 Ditjatin voitti seitsemän kultaa, kaksi hopeaa ja kolme pronssia.

## Lähteet

## Aiheesta muualla
*
Luga

**Luga** tarkoittaa seuraavia asioita:

* Laukaanjoen venäjänkielinen nimitys
* Ylä-Laukaa eli Luga, kaupunki Leningradin alueella Venäjällä
Tasis

**Tasis** (aikaisemmin **Tasapaino**, oikealta nimeltään **Markku Lauri Johannes Wettenranta**) on helsinkiläinen, Porvoosta kotoisin oleva rap-artisti, sanoittaja ja sovittaja, joka yhdessä Uniikin (Dan Tolppanen) ja Andun (Anders Westerholm) kanssa muodostaa Kapasiteettiyksikkö-yhtyeen. Hän on ollut myös perustamassa Rähinä Records -levy-yhtiötä ja oli sen hallituksen puheenjohtaja.

Tasiksen tuotantoon kuuluu Kapasiteettiyksikkö-albumien (*[[Päivästtoiseen]]*, 2001, *[[Klassikko (albumi)|Klassikko]]*, 2002, *[[Itsenäisyyspäivä (albumi)|Itsenäisyyspäivä]]*, 2003, *[[Usko parempaan]]*, 2004, *[[Susijengi]]*, 2006 ja *[[I ♥ KY]]* 2008) lisäksi useita vierailuja muiden artistien levyillä, vaikkakin nykyään häntä kuullaan useammin laulamassa kertosäkeitä kuin räppäämässä säkeistöjä.

Tasis on suunnitellut julkaisevansa oman soololevyn.

Tasis on myös näytellyt muutamissa internetissä julkaistuissa lyhytelokuvissa. Lisäksi hän on toiminut MTV3 AVAn uutena juontajana voitettuaan internet-äänestyksen kanavan uusista juontajista. Tasis on myös valmistanut muun muassa Rähinä Recordsin artistien albumi- ja single-levyjen kansia Make It Happen -nimellä.

## Diskografia
### Kapasiteettiyksikkö
;Albumit
* 
* 
* 
* 
* 
* 

### Vierailijana

## Filmografia
* *Burn Out* (2011)
* *Olympia 1952* (2011)
* *Hieno Mies* (2012)

## Lähteet
Cartersville

**Cartersville** on kaupunki Yhdysvaltain Georgian osavaltiossa. Sen pinta-ala on 60,9 km² (vettä 0,3 km²) ja asukasluku 18&nbsp;965 (2009). Asukkaista 76,5 % on valkoisia ja 17 % mustia, lisäksi 7 %:lla on latinotausta. 

## Lähteet

## Aiheesta muualla
Andu

**Andu** (aikaisemmin **Ääretön**, oikealta nimeltään **Anders Johan Westerholm**) on helsinkiläinen rap-artisti, joka yhdessä Uniikin ja Tasiksen kanssa muodosti Kapasiteettiyksikkö-yhtyeen. Andu tekee lähinnä biittejä Kapasiteettiyksikön käyttöön, mutta myös toisinaan muillekin artisteille. Hän on ollut myös perustamassa Rähinä Records -levy-yhtiötä. Hän toimii myös ravintola-alan yrittäjänä.

Andun diskografiaan kuuluu Kapasiteettiyksikkö-albumien (*[[Päivästtoiseen]]*, 2001, *[[Klassikko (albumi)|Klassikko]]*, 2002, *[[Itsenäisyyspäivä (albumi)|Itsenäisyyspäivä]]*, 2003, *[[Usko parempaan]]*, 2004, *[[Susijengi]]*, 2006 ja *[[KY (albumi)|I <3 KY]]*, 2008) lisäksi useita vierailuja muiden artistien levyillä.

Vuonna 2006 Andu oli tuomarina Kool Kat Recordsin vuosittain järjestämissä Rap SM -kisoissa yhdessä Elastisen ja Hannibalin kanssa

Kapasiteettiyksikön viimeisen albumin jälkeen Andu siirtyi oman ravintolayrityksen, Raku Ya:n, pariin.

Andun isä on tunnettu maailmanmatkailija Folke West.

Westerholm osti yhdessä Matti Sarkkisen kanssa Helsingistä Raku Ya -ravintolan vuonna 2008 ja he ovat laajentaneet The We Are Group -yhtiönsä ravintolabisnestä niin, että vuoden 2022 keväällä heillä on jo 15 ravintolaa Helsingissä. 

## Diskografia
### Kapasiteettiyksikkö
;Albumit
* 
* 
* 
* 
* 
* 

### Vierailijana

## Lähteet
Carrollton (Georgia)

**Carrollton** on kaupunki Georgian osavaltiossa Yhdysvalloissa. Sen pinta-ala on 53,6 km² (vettä 1,3 km²) ja asukasluku 23&nbsp;419 (2009). Asukkaista 62,5 prosenttia on valkoisia, 31 prosenttia mustia ja 6 prosenttia latinoja.

## Lähteet

## Aiheesta muualla
OMX

**OMX AB** on ruotsalainen yhtiö, joka omistaa ja operoi pörssejä Pohjoismaissa ja Baltian maissa. Yhtiö muodostettiin vuonna 2003 yhdistämällä Tukholman pörssin omistanut OM AB ja Helsingin pörssin omistanut HEX Oyj. Yhtiön pääkonttori sijaitsee Ruotsissa, Tukholmassa. Toimitusjohtajana toimii Magnus Böcker. Yhtiön nimi oli alun perin OM HEX AB, mutta 31. elokuuta 2004 nimi vaihdettiin muotoon OMX AB. Helmikuusta 2008 lähtien OMX AB on ollut yhdysvaltalaisen NASDAQ-pörssin omistavan Nasdaq, Inc. omistuksessa.

OMX:lla on kolme liiketoiminta-aluetta: Nordic Marketplaces, Information Services & New Markets ja Market Technology. Liiketoiminta-alueet korvasivat vuoden 2006 alussa OMX:n divisioonat *OMX Exchanges* ja *OMX Technology*.

OMX omistaa kokonaan Helsingin, Islannin, Kööpenhaminan, Riian, Tallinnan, Tukholman ja Vilnan pörssit ja operoi niitä. Lisäksi OMX omistaa 10&nbsp;% osuuden Oslon pörssistä.

## Historia
OMX:n historia alkaa vuodesta 1985, jolloin yhtiö aloitti johdannaisten välittämisen. Vuonna 1987 OMX:stä tuli maailman ensimmäinen pörssilistattu pörssi. OMX:n laajentuminen alkoi yhdistymisestä Tukholman pörssin kanssa 1998. HEX liittyi OMX:n vuonna 2003, jolloin yhtiön omistukseen siirtyivät myös Helsingin, Tallinnan ja Riian pörssit. OMX hankki omistukseensa Liettuassa sijaitsevan Vilnan pörssin vuonna 2004. Vuonna 2005 Kööpenhaminan pörssistä tuli osa yhtiötä. OMX:n viimeiseksi laajentumiseksi jäi yhdistyminen Islannin pörssin kanssa 2006.

### Pohjoismainen lista
OMX päätti ottaa käyttöön Pohjoismaiden yhteisen Pohjoismaiden listan 2. lokakuuta 2006. Pohjoismaisesta listasta tuli Helsingin, Tukholman ja Kööpenhaminan pörssien yhteinen lista.

### Siirtyminen NASDAQin omistukseen
Toukokuussa 2007 yhdysvaltalainen teknologiapörssi NASDAQ tarjoutui ostamaan OMX:n osakekannan 2,8 miljardilla eurolla. Elokuussa 2007 Dubain pörssi teki yllättäen kilpailevan, korkeamman tarjouksen OMX:n osakkeista. Syyskuussa NASDAQ ja Dubai ilmoittivat sopineensa järjestelyistä, joiden lopputuloksena OMX siirtyisi NASDAQin omistukseen, Dubai saisi 20 prosentin osuuden NASDAQista ja Dubai ostaisi NASDAQilta sen omistamia Lontoon pörssin (LSE) osakkeita määrän, joka vastaa 28 % kaikista osakkeista. NASDAQ tulisi lisäksi osakkaaksi Dubain pörssin emoyhtiöön.  Järjestelyt toteutuivat helmikuussa 2008, jolloin OMX AB:n omistajaksi tuli NASDAQin omistayhtiö *NASDAQ OMX Group, Inc* (aikaisemmalta nimeltään *The NASDAQ Stock Market, Inc*).

## Katso myös
*OMX Helsinki 25
*OMX Nordic 40
*OMX Stockholm 30
*OMX Copenhagen 20
*OMX Iceland 15

## Lähteet

## Aiheesta muualla
* Nasdaq OMX Nordic
Leijonamieli

**Tuukka Rihkola** (s. 13. lokakuuta 1981), tunnetaan paremmin taiteilijanimellään **Leijonamieli**, on tamperelainen rap-artisti, sanoittaja, tuottaja sekä DJ, joka lähti soolouralle Flegmaatikot-yhtyeen jäätyä tauolle. Leijonamieli perusti vuonna 2004 Leijonamieli & Putkimiehet -kokoonpanon, jonka suurimmaksi hitiksi nousi kappale *Laulu Sadepäivän Varalle*. Heidän musiikkiaan kuultiin muun muassa elokuvassa *[[Tyttö sinä olet tähti]]*. Kokoonpano hajosi syksyllä 2009 ja heidän viimeisin julkaistu kappaleensa *Jos vain herään* on kuultavissa Suomihiphoppia Vol. 6 -kokoelmalla. 4. joulukuuta 2009 Leijonamieli julkaisi internetissä ilmaisen EP:n *[[Ringo Ruffsoul - No Backups (Shades Of Grey)]]*. Tällä hetkellä Leijonamieli keskittyy Tampereella omistamansa Cosmic Studiosin pyörittämiseen ja musiikin tuottamiseen. Leijonamieli on myös palannut Flegmaatikkojen riveihin ja yhtyeen uusi albumi on määrä julkaista vuoden 2012 aikana. Leijonamieli on toiminut myös Palefacen keikka-DJ:na.

Leijonamielen tuotantoon kuuluu Flegmaatikot-albumien (*[[Läheltä ja kaukaa]]*, 2001 ja *[[Hampuusin päiväkirja]]*, 2001) lisäksi Putkimiesten kanssa tehty *[[Lauluja sadepäivän varalle]]* (2006), *[[No Backups (Shades of Grey)|No Backups]]* -EP, sekä useita vierailuja eri artistien levyillä. Leijonamieli julkaisi 27. huhtikuuta 2011 *[[Versatile Fall]]* -EP:n.

## Diskografia
### Albumit
* Flegmaatikot – *[[Läheltä ja kaukaa]]* (2001)
* Flegmaatikot – *[[Hampuusin päiväkirja]]* (2001)
* Leijonamieli & Putkimiehet – *[[Lauluja sadepäivän varalle]]* (2006)
* Ringo Ruffsoul – *[[No Backups (Shades of Grey)]]* (2009)
* Ringo Ruffsoul – *[[Versatile Fall]]* (2011)
* Flegmaatikot – *[[931 (albumi)|931]]* (2012)

## Lähteet
Flegmaatikot

**Flegmaatikot** eli **FLG** on tamperelainen rap-yhtye, johon kuuluvat Tiedemies, Spesialisti ja Leijonamieli, joista kaksi viimeistä on lähtenyt soolouralle. Yhtye tuli tunnetuksi kappaleiden "Hallitse ja hajoita" ja "Mutsin luona" siivittämänä. Flegmaatikot hajosi vuonna 2002 ja yhdistyi taas vuonna 2010.

Flegmaatikoiden ensimmäinen julkaisu oli kesällä 1999 julkaistu omakustanne *Lyricalsumowrestlin*. Tuolloin kokoonpano kantoi vielä nimeä **Flegmatics** ja sanoitukset olivat pääosin englanniksi. Yhtye on sittemmin sittemmin laittanut albumin internetiin ilmaiseen levitykseen.

Vuoden 2009 Blockfesteillä järjestettiin **Flegmaatikot 10v Special** -niminen keikka, jossa Flegmaatikot esitti vierailijoiden kera vanhojen hittiensä lisäksi uusia kappaleita. Flegmaatikkojen kolmas studioalbumi *[[931 (albumi)|931]]* julkaistiin Monsp Recordsin kautta 13. kesäkuuta 2012.

## Diskografia
### Albumit
**Lyricalsumowrestlin*, omakustanne (1999),
:::Sisältää:
:::# Introduction
:::# Break 1
:::# 1st Chapter
:::# Break 2
:::# Testing
:::# You Kno
:::# Break 3
:::# On the Move
:::# Substandard
:::# Break 4
:::# Realize
:::# Break 5
:::# Uudet tuulet (mukana Katujen Laki), suomenkielinen

**[[Läheltä ja kaukaa]]* (2001)
**[[Hampuusin päiväkirja]]* (2001)
**[[931 (albumi)|931]]* (2012)

### Singlet
*"Ei epäilystä", 2000
*"Hallitse ja hajoita" 2001
*"Mutsin luona" 2001
*"Sä oot sellainen" 2001
*"Jos vain mitenkään mahdollista" 2001
*"Koneet käyntiin" (promo) (2010)
*"Näijjoo" (2012)

## Aiheesta muualla
*
Spesialisti

**Spesialisti** (oik. **Ville Mantila**, s. 1981, Virrat) on tamperelainen rap-artisti, joka soolouransa ohella on kuulunut Flegmaatikot- ja Maajoukkue-yhtyeisiin.

Kun Flegmaatikot julkaisi vuonna 1999 ensimmäisen omakustanteensa, *[[Lyricalsumowrestlin]]in*, Spesialisti käytti nimeä **Gambit**. Flegmaatikot julkaisi vielä kaksi studioalbumia vuonna 2001, kunnes se hajosi vuoden 2002 tienoilla.
Spesialistin ensimmäinen sooloalbumi *[[Takas tukikohtaan]]* julkaistiin Poko Rekordsin kautta vuonna 2003. Albumin suurimpia hittejä olivat kappaleet "Älä tule myöhään kotiin" ja "Yhtä juhlaa". Vuonna 2008 julkaistiin omakustanteena toinen albumi *[[Pitkät päivät / Hyvät yöt]]*, jota ei promottu juuri lainkaan. Flegmaatikkojen kolmas studioalbumi julkaistiin 13. kesäkuuta 2012.

## Diskografia
### Flegmaatikot
* *[[Lyricalsumowrestlin]]* (omakustanne, 1999)
* *[[Läheltä ja kaukaa]]* (Poko Records, 2001)
* *[[Hampuusin päiväkirja]]* (Poko Records, 2001)
* *[[931 (albumi)|931]]* (Monsp, 2012)

### Maajoukkue
* Maajoukkue: *[[Rakasta sitä tai vihaa]]* (2005)

### Sooloalbumit
* *[[Takas tukikohtaan]]* (2003)
* *[[Pitkät päivät / Hyvät yöt]]* (2008)

### Soolosinglet
* *Älä tule myöhään kotiin* (mukana Timsi, 2003)
* *Yhtä juhlaa* (mukana Kristiina Wheeler, 2003)
* *Tuntematon uhka* (2015)

## Lähteet

## Aiheesta muualla
* 
* Meteli.net
Greg Louganis

**Gregory "Greg" Efthimios Louganis** (s. 29. tammikuuta 1960 El Cajon, Kalifornia) on yhdysvaltalainen entinen uimahyppääjä ja nelinkertainen olympiavoittaja. Monet pitävät häntä kaikkien aikojen parhaana uimahyppääjänä.

Louganisin biologinen isä on samoalainen ja äiti ruotsalainen. He olivat 15-vuotiaita, kun Greg syntyi ja antoivat pojan kahdeksankuukautisena adoptoitavaksi. Hänet adoptoitiin kreikkalais-amerikkalaiseen perheeseen.

Louganisilla oli lapsena astma ja allergioita, sekä diagnosoimaton dysleksia. Puolitoistavuotiaana hän aloitti tanssitunnit, sen jälkeen kun lääkäri oli suositellut hänelle liikuntaa astman takia. Kahdeksanvuotiaana Louganis alkoi ottaa uimahyppytunteja. Vuonna 1976 16-vuotiaana hän otti osaa Montrealin olympialaisiin. Häntä valmensi Sammy Lee. Hän voitti olympiahopeaa kerroshypyissä legendaarisen Klaus Dibiasin voittaessa kisan. Kaksi vuotta myöhemmin Dibiasin lopetettua Louganis otti ensimmäisen maailmanmestaruutensa.

Vuonna 1978 Louganis sai uimahyppystipendin Miamin yliopistoon, jossa hän alkoi opiskella näyttelemistä. Hän valmistui opinnoistaan Kalifornian yliopistosta Irvinessä, johon hän oli vuonna 1981 siirtynyt ollakseen lähempänä valmentajaansa Ron O'Brienia.

Olympiaboikotti esti Louganisin osallistumisen Moskovan kisoihin 1980. Vuonna 1982 hän voitti kaksi maailmanmestaruutta. Hänestä tuli ensimmäinen uimahyppääjä, joka sai täydet kymmenen pistettä kaikilta seitsemältä tuomarilta kansainvälisessä kilpailussa. Vuoden 1984 Los Angelesin olympialaisissa Louganis voitti sekä kerroshyppyjen että kolmen metrin ponnahduslaudan olympiakultaa, kummankin ennätystuloksella. Soulin kisoissa 1988 hän uusi saavutuksensa voitettuaan olympialaisten välillä myös kaksi maailmanmestaruutta vuoden 1986 kisoissa.

Soulin kisojen ponnahduslautakullan Louganis voitti siitäkin huolimatta, että löi yhdessä hypyssä päänsä lautaan ja sukelsi verta vuotavana altaaseen. Suurin kohu asiasta nousi vuosia myöhemmin, kun Louganis kertoi olleensa jo vuonna 1988 HIV-positiivinen.

Vuonna 1994 Greg Louganis ilmoitti julkisesti olevansa homoseksuaali ja osallistui saman vuoden Gay Gamesiin. Vuonna 1995 Louganis ilmoitti myös olevansa HIV-positiivinen, minkä hän oli tiennyt jo vuodesta 1988. Speedoa lukuun ottamatta kaikki sponsorit lopettivat yhteistyön hänen kanssaan. Urheilulehti arvioi hänet 2009 kaikki lajit huomioon ottaen kaikkien aikojen kolmanneksi parhaaksi homo- tai biseksuaaliseksi urheilijaksi Martina Navratilovan ja Babe Didriksonin jälkeen. Nykyään Louganis toimii koirankasvattajana, ja hän on julkaissut aiheesta muutamia kirjoja. Hän kiertää myös kouluissa levittämässä AIDS-tietoutta. Greg Louganis avioitui Malibussa 12. lokakuuta 2013 Johnny Chaillotin kanssa.

Vuonna 1997 ilmestyi Louganisin elämään perustuva TV-elokuva *Breaking the Surface: The Greg Louganis Story*, pääosassa Mario López.

## Aiheesta muualla
* Virallinen kotisivu 
* Louganis olympic.org:ssa

## Lähteet
Brfxxccxxmnpcccclllmmnprxvclmnckssqlbb11116

**Brfxxccxxmnpcccclllmmnprxvclmnckssqlbb11116** (lausutaan *Albin*) oli vuonna 1991 syntyneelle ruotsalaislapselle aiottu nimi. Lapsen vanhemmat aikoivat ensin jättää lapsen nimeämättä vastalauseeksi Ruotsin nimilaille. Kun lasta ei ollut nimetty hänen viidenteen syntymäpäiväänsä mennessä, määräsi tuomioistuin vanhemmille 5&nbsp;000 kruunun (noin 500 euron) sakot. Tämän jälkeen vanhemmat ilmoittivat vuoden 1996 toukokuussa nimeävänsä lapsen 43-kirjaimisella kirjainsarjalla, sanoen sen olevan "pregnantti ekspressionistinen kehitelmä, jota pidämme taiteellisena luomuksena". Vanhemmat ehdottivat että nimi ymmärrettäisiin ’patafysiikan hengessä. Oikeus hylkäsi ehdotuksen ja määräsi vanhemmat maksamaan sakon. Tämän jälkeen vanhemmat yrittivät muuttaa nimen kirjoitusasun muotoon "A", mutta sekin ehdotus hylättiin.

## Lähteet

## Aiheesta muualla
* MIT:n sivu, jolla kerrotaan asiaa koskevasta Reutersin uutisesta
M. Jodi Rell

**Mary Jodi Rell** (16. kesäkuuta 1946 Norfolk, Virginia – 20. marraskuuta 2024 Florida) oli Yhdysvaltain republikaanisen puolueen poliitikko sekä Connecticutin osavaltion 86. kuvernööri ja toinen naiskuvernööri osavaltion historiassa. Hän toimi virassa 1. heinäkuuta 2004 alkaen 5. tammikuuta 2011 asti, ja oli erittäin suosittu koko kautensa ajan.

Rell allekirjoitti kuvernöörinä, monien puolueensa jäsenten vastustuksesta huolimatta, 20. huhtikuuta 2005 lain, joka antaa samaa sukupuolta oleville mahdollisuuden virallistaa parisuhteensa osavaltiossa.

Rell oli naimisissa Lou Rellin kanssa ja hänellä oli kaksi lasta.

## Lähteet
Urbaanilegenda

**Urbaanilegenda** on suomalainen hip hop -yhtye , joka on perustettu Jyväskylässä 21. joulukuuta 1999. Yhtyeen jäsenet ovat Joniveli Vanhanen, Jonne Kuusisto ja Soul Valpio.

Urbaanilegenda toimi aktiivisena vuosina 1999-2004 julkaisten kaksi albumia (joista toinen omakustanne), kaksi singlejulkaisua ja kaksi promolevyä. Yhtye esiintyi myös ympäri Suomea tehden musiikillista yhteistyötä useiden artistien kanssa. 

Urbaanilegenda osallistui joulukuussa 2003 Lastenkliniikan Kummien ja Black Night-klubin organisoimaan syöpälasten hyväksi julkaistuun singleprojektiin, joka pysyi Suomen virallisen singlelistan 1. sijalla seitsemän viikkoa. Single "Päästä Irti" vuoden 2004 "Rivien Välistä" -albumilta pysyi kolme viikkoa samaisella singlelistalla ja valittiin YleX:n viikon tehobiisiksi. Yhtye tunnetaan myös kappaleista "Pelaa Dominoa", "Kipulääke" ja "Klubilla". Urbaanilegenda oli osa Rockin da North -kokoonpanoa muutaman vuoden ajan, mutta tiet erosivat hallinnollisista ja musiikillisista syistä alkuvuodesta 2004.

Vuoden 2004 jälkeen Urbaanilegeda jäi yhtyeenä tauolle, jonka aikana yhtyeen jäsenistä Joniveli on jatkanut soolouraa. Soul Valpio alkoi työstää sooloalbumiaan. Jonne Kuusisto muutti opiskelemaan Amsterdamiin.

Urbaanilegendan jäsenet osallistuivat vuonna 2010 Jyväskylässä ja Amsterdamissa ensi-iltansa saneeseen tanssiteatteriteokseen "Hi! My Name Is...". Esityksen on ohjannut suomalainen tanssija ja koreografi Cecilia Moisio ja tuotannosta vastaa Dansmakers Amsterdam. Yhtyeen jäsenet sekä esiintyvät teoksessa että vastaavat sen musiikillisesta tuotannosta. Hi! My Name Is... valittiin vuoden 2010 päätteeksi yhdeksi Aerowavesin - euroopanlaajuisen nuorille tanssijoille tarkoitetun verkoston  - prioriteettiesityksistä. Hi! My Name Is... -teosta esitetään vuoden 2011 aikana teattereissa eri puolilla Eurooppaa.

Urbaanilegendan uusi albumi *21 12* julkaistiin digitaalisessa muodossa 12. maaliskuuta 2011 Silver Club Productions:n kautta.

## Diskografia
### Albumit
*Urbaanilegenda: *Legenda on syntynyt..* (2000)
*Urbaanilegenda: *Street Promo 2003 Vol. 1* (promolevy, 2003)
*Urbaanilegenda: *[[Rivien välistä]]* (2004)
*Urbaanilegenda & Toinen Kanava: *[[Välimerkki (albumi)|Välimerkki]]* (promolevy, 2004)
*Urbaanilegenda: *21 12* (2011)
*Urbaanilegenda: Ikäinen EP (2019)

### Singlet
* *Päästä irti* (2004)
* *Polttaa polttaa* (2004)
* Pysyvästi (2021)
* Seinät feat T. Nykypost (2021)
* Päivä pulkassa, ilta stiigalla (2021)
* Taivaan rajat (2021)

## Lähteet

## Aiheesta muualla
* Findance.com: Haastattelussa Urbaanilegenda
Limba noastră

**Limba noastră** () on Moldovan kansallislaulu vuodesta 1994. Tätä ennen, maan itsenäistymisestä vuonna 1991, sen kansallislauluna oli Deșteaptă-te, române!, joka on myös Romanian kansallislaulu.

Laulun on sanoittanut Alexei Mateevici (1888–1917) ja säveltänyt Alexandru Cristea (1890–1942). Mateevicin isänmaallisessa runossa on kaiken kaikkiaan kaksitoista säkeistöä, mutta niistä vain ensimmäinen, toinen, viides, yhdeksäs ja kahdestoista kuuluvat maan viralliseen kansallislauluun. 

## Sanoitus
:**Limba noastră-i o comoară**
:**În adâncuri înfundată**
:**Un șirag de piatră rară**
:**Pe moșie revărsată.**

:**Limba noastră-i foc ce arde**
:**Într-un neam, ce fără veste**
:**S-a trezit din somn de moarte**
:**Ca viteazul din poveste.**

:Limba noastră-i numai cântec,
:Doina dorurilor noastre,
:Roi de fulgere, ce spintec
:Nouri negri, zări albastre.

:Limba noastră-i graiul pâinii,
:Când de vânt se mișcă vara;
:In rostirea ei bătrânii
:Cu sudori sfințit-au țara.

:**Limba noastră-i frunză verde,**
:**Zbuciumul din codrii veșnici,**
:**Nistrul lin, ce-n valuri pierde**
:**Ai luceferilor sfeșnici.**

:Nu veți plânge-atunci amarnic,
:Că vi-i limba prea săracă,
:Și-ți vedea, cât îi de darnic
:Graiul țării noastre dragă.

:Limba noastră-i vechi izvoade.
:Povestiri din alte vremuri;
:Și citindu-le 'nșirate, -
:Te-nfiori adânc și tremuri.

:Limba noastră îi aleasă
:Să ridice slava-n ceruri,
:Să ne spiue-n hram și-acasă
:Veșnicele adevăruri.

:**Limba noastra-i limbă sfântă,**
:**Limba vechilor cazanii,**
:**Care o plâng și care o cântă**
:**Pe la vatra lor țăranii.**

:Înviați-vă dar graiul,*
:Ruginit de multă vreme,*
:Stergeți slinul, mucegaiul*
:Al uitării 'n care geme.*

:Strângeți piatra lucitoare
:Ce din soare se aprinde -
:Și-ți avea în revărsare
:Un potop nou de cuvinte.

:**Răsări-va o comoară**
:**În adâncuri înfundată,**
:**Un șirag de piatră rară**
:**Pe moșie revărsată.**

## Lähteet

## Aiheesta muualla

* Kansallissymbolit Moldovan valtion sivustolla (sisältää ääninäytteitä)  
* Laki kansallislaulusta Moldovan presidentin sivustolla
Bügd Nairamdah Mongol

**Bügd Nairamdah Mongol** on Mongolian kansallislaulu. Laulu on syntynyt vuonna 1950. Sen on sanoittanut Tsendiin Damdinsüren ja sen ovat säveltäneet Bilegiin Damdinsuren ja Luvsanjamts Murjorj. Mongolialla on 1900-luvun aikana ollut useita kansallislauluja. Ensimmäinen oli käytössä 1924–1950, toinen 1950-1961 ja kolmas 1961–1991. Nykyinen versio on sama, joka oli käytössä vuosina 1950–1961. Siitä on kuitenkin jätetty pois laulun kolmas säkeistö, joka ylisti Leniniä, Stalinia sekä Mongolian omia vallankumoussankareita Damdin Süchbaataria ja Tšrorlogiin Tšoibalsania. 

## Mongoliankieliset sanat (kyrillisin kirjaimin)

:Дархан манай хувьсгалт улс
:Даяар монголын ариун голомт
:Дайсны хөлд хэзээ ч орохгүй
:Дандаа энхжин үүрд мөнжинө

::Хамаг дэлхийн шударга улстай
::Хамтран нэгдсэн эгнээг бэхжүүлж
::Хатан зориг бүхий чадлаараа
::Хайрт Монгол орноо мандуулъя 

:Зоригт Монголын золтой ардууд
:Зовлонг тонилгож, жаргалыг эдлэв
:Жаргалын түлхүүр, хөгжлийн тулгуур
:Жавхлант манай орон мандтугай 

::Хамаг дэлхийн шударга улстай
::Хамтран нэгдсэн эгнээг бэхжүүлж
::Хатан зориг бүхий чадлаараа
::Хайрт Монгол орноо мандуулъя

## Translitteraatio

:Darhan manay huvĭsgalt uls
:Dayaar Mongolïn ariun golomt
:Daysnï höld hezee ch orohgüy
:Dandaa enhjin üürd mönjinö

::Hamag delhiyn shudarga ulstay
::Hamtran negdsen egneeg behjüülj
::Hatan dzorig bühiy chadlaaraa
::Hayrt Mongol ornoo manduul'ya

:Dzorigt Mongolïn dzoltoy arduud
:Dzovlong tonilgoj, jargalïg edlev
:Jargalïn tülhüür, högjliyn tulguur
:Javhlant manay oron mandtugay

::Hamag delhiyn shudarga ulstay
::Hamtran negdsen egneeg behjüülj
::Hatan dzorig bühiy chadlaaraa
::Hayrt Mongol ornoo manduul'ya

## Lähteet
Siperian historia

Esihistoriallisena aikana Siperiaa asuttivat metsästäjä-keräilijäheimot, jotka puhuivat ilmeisesti paleoaasialaiseen kieliryhmään kuuluvia kieliä. Jossakin vaiheessa kivikaudella jokin länsisiperialainen kansa Ural-vuoriston lähistöllä omaksui uralilaiseen kielikuntaan kuuluvan kielen. Tästä kielenvaihdoksesta syntyivät samojedikielet. Uralilainen kielikunta ei nimestään huolimatta oli peräisin Uralilta vaan sen länsipuolelta Euroopasta. Itä-Siperiaan saapui etelästä turkkilaiskieliä puhuvaa paimentolaisväestöä tai ainakin siellä omaksuttiin näiden kieli. Näin syntyivät jakuutit. Siperiaan on tullut myöhemminkin turkkilaiskielisiä, muun muassa tataarit. Siperiaan saapui paimentolaisten mukana muitakin kieliä, muun muassa tunguusikielet ja myöhemmin 1200-luvulla sotaisasti mongolikielet. 

1200-luvulla mongolit valloittivat vielä nimettömän alueen Uralin itäpuolelta. Mongolien ote alueeseen kuitenkin heikkeni, ja erillisestä Sibirin (Siperia) valtakunnasta mainitaan vuonna 1406. 1440-luvulla Siperia itsenäistyi lopullisesti mongolien Kultaisen ordan hajotessa, ja muodostui Siperian kaanikunta.

Pian syntyi kuitenkin ristiriitoja Venäjän kanssa, joka pyrki innokkaasti hankkimaan lisäalueita idästä 1500-luvulla (Kazan 1552, Astrahan 1554, Sibirin kaupunki 1583 ja vähitellen koko tataarivaltakunta). Venäläiset tunkeutuivat seudulle 1600-luvulla jokia pitkin, perustivat useita kaupunkeja (Tomsk 1604, Jenisejsk 1619, Jakutsk 1632) ja pääsivät 1619 Ohotanmerelle. Vuoden 1680 rajajärjestelyissä Kiinan ja Venäjän väliseksi rajaksi määrättiin Jablonovyivuoret, mikä rajasi Siperian alueen etelästä. Nykyisin Siperian kielellinen kirjo on laaja, kun alueelle on tunkeutunut Venäjän vallan aikana ja neuvostoaikana myös slaavilaisten kielten puhujia.

Siperiaa on käytetty vuodesta 1593 karkotusalueena, jonne aluksi lähetettiin törkeistä rikoksista tuomittuja sotavankeja ja 1700-luvulta lähtien sotavankeja ja poliittisia vankeja. 1900-luvulla alueelle alettiin perustaa myös pakkotyöleirejä. Neuvostoliitossa 1930-luvun lopulla alkaneet Josif Stalinin poliittisista syistä toimeenpannut vainot vaativat n. 1,5 miljoonaa ihmishenkeä.

Siperian radan rakentaminen 1891–1904 pani alulle muuttoliikkeen Siperiaan ja merkitsi alkua sen luonnonvarojen merkittävälle hyödyntämiselle sekä laajalle teollistamiselle.

## Katso myös
* Siperian valloitus

## Lähteet